“สยามราช” พร้อมเทรดพรุ่งนี้ตามนัด-ราคา IPO 3.50 บ.
ตลท.รับหลักทรัพย์ บมจ.สยามราช หรือ SR ผู้ประกอบ 3 กลุ่มธุรกิจหลัก ได้แก่ 1. กลุ่มธุรกิจก่อสร้างสถานีวัดและระบบท่อส่งก๊าซธรรมชาติ 2. กลุ่มธุรกิจก๊าซธรรมชาติสำหรับยานยนต์ และ 3. กลุ่มธุรกิจระบบปั๊มอุตสาหกรรม พร้อมซื้อขายวันที่ 11 พ.ย.58 จำนวน 600 ล้านหุ้น ราคา IPO 3.50 บ.
10 พ.ย. 2558

ตลาดหลักทรัพย์แห่งประเทศไทย ระบุว่า ตลท.รับหลักทรัพย์หุ้นสามัญบริษัท สยามราช จำกัด (มหาชน) ชื่อย่อหลักทรัพย์ SR เข้าซื้อขายตลาดรอง MAI กลุ่มอุตสาหกรรมทรัพยากร
โดยเป็นหลักทรัพย์จดทะเบียนวันที่ 11 พ.ย. 2558 วันที่เริ่มทำการซื้อขาย 11 พ.ย. 2558 จำนวนหุ้นสามัญจดทะเบียนกับตลท. 600,000,000 หุ้น จำนวนสามัญหุ้นชำระแล้ว 600,000,000 หุ้น
กำหนดราคา Par 0.50 บาทต่อหุ้น ทุนชำระแล้ว 300,000,000.00 บาท  ซึ่งมีจำนวนหุ้น IPO (หุ้น)                                   150,000,000 ราคา IPO 3.50 บาทต่อหุ้น
อนึ่ง SR ประกอบธุรกิจหลัก 3 กลุ่มธุรกิจ ได้แก่ 1. กลุ่มธุรกิจก่อสร้างสถานีวัดและระบบท่อส่งก๊าซธรรมชาติ 2. กลุ่มธุรกิจก๊าซธรรมชาติสำหรับยานยนต์ และ 3. กลุ่มธุรกิจระบบปั๊มอุตสาหกรรม
หมายเหตุ                                            :
– SR เข้าจดทะเบียนในตลาดหลักทรัพย์ เอ็ม เอ ไอ ด้วยเกณฑ์มูลค่าหุ้นสามัญตามราคาตลาด (Market capitalization) โดยมีมูลค่าหุ้นสามัญตามราคาตลาด เท่ากับ 2,100 ล้านบาทซึ่งคำนวณจากหุ้นสามัญชำระแล้วหลังเสนอขายหุ้นเพิ่มทุนต่อประชาชนจำนวน 600 ล้านหุ้น คูณด้วยราคา IPO ที่ 3.50 บาทต่อหุ้น
– หุ้นเพิ่มทุนที่เสนอขายต่อประชาชนทั่วไป จำนวน 150 ล้านหุ้น เสนอขายในวันที่ 4-6 พฤศจิกายน 2558
 